Микеланджело Буонароти
Брътвежите на този свят ми взеха…

Превод от италиански: Драгомир Петров, 1970

chitanka.info

Брътвежите на този свят ми взеха…[0]

Брътвежите на този свят ми взеха

деня за съзерцаваш на Бога.

С благодатта му чак до изнемога,

забравяйки я, мислите грешеха.

Което беше мъдрост и утеха,

ме стори сляп. Днес късно е, не мога

да се разкая. Ала искам много

да смъкнеш гордостта ми като дреха.

Полепната от пътя, който води

догоре, опрости ми, че задача

без тебе непосилна е и тая.

Омраза към световните изгоди

ми дай, към хубостта, която тача,

та след смъртта нетленност да узная

[0] С този сонет — драматичен, пълен с искрено страдание и дълбока вяра, започва поредица от стихотворения, с които поетът се подготвя за смъртта и които биват прекъснати от смъртта. По сила и дълбочина те се нареждат до най-хубавото в поезията на Микеланджело, съперничейки на сонетите за нощта и огъня. Нашето факсимиле показва един лист с ръкопис на сонета и откъси от други творби. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.